पोस्टमार्टम रिपोर्ट में हत्या होना साफ होने के बाद पुलिस ने विधायक कुलदीप सिंह के भाई अतुल सिंह उर्फ जयदीप सिंह को तड़के कानपुर से गिरफ्तार कर लिया। फिलहाल पुलिस ने उसको गुप्त ठिकाने पर रखा है। पोस्टमार्टम होने के बाद मंगलवार की सुबह पुलिस ने कड़ी सुरक्षा के बीच शुक्लागंज घाट पर पीड़िता के पिता के शव का अंतिम संस्कार कराया। पीड़ित परिवार ने सीबीआई जांच की मांग की है। पीड़िता का कहना है कि मुझे नहीं पता कि अतुल सिंह को गिरफ्तार किया गया है कि नहीं। लेकिन अभी तक कुलदीप सिंह सेंगर को पुलिस ने नहीं पकड़ा, उन्हें जल्द से जल्द गिरफ्तार किया जाए।